  Виталий Пронин 27-тӥ июне Андрей Исаев Глаз ёросысь улӥсьёсын пумиськылӥз, 29-тӥ июне Валерий Бузилов Пичи Пурга ёросэ вуылӥз, нош Алексей Загребин потаз Вотка городэ.Журналистъёсын пумиськонын Алексей Загребин ивортӥз: матысь аръёсы ватсаса коньдон висъяськыны кулэ приоритетной проектъёслы, пӧлазы вань тазалыкез утёнэн, ЖКХ-ен, моногородъёсын, пичи ужбергатонэн герӟаськемъёсыз. Со сяна, Удмуртиын ужаны кутскозы выль проектъёс. Одӥгез соос пӧлысь герӟаськемын пичи городъёсысь театръёсты улӟытонэн. Кино но бере медаз кыльы шуыса, А. Загребин кичӧлтэм улсын ялэмын вал киносценарийёс гожтонъя конкурс.- 30-тӥ июне тодмо луизы киносценарий гожтонъя конкурсын вормисе потэмъёслэн нимъёссы, - шуэ Алексей Загребин. - Шаерысьтымы 14 уж вуиз, соосты эскеризы Москва, Пермь, Екатеринбург, Казань городъёсысь нимысьтыз специалистъёс. Тужгес устоосыз сценарийёс нимысьтыз книгаен печатламын луоз.Берло аръёсы шаерамы улӥсьёслэн тужгес сюлмаськытӥсь ужпумъёссы куашкан калэ вуэм коркаосын улӥсьёсты выль юртъёсы выжтон, нылпиослэсь гужем шутэтскон дырзэс пайдаё радъян  но мукетъёсыз. Соосты одно ик Кун Думаозь вуттоно, мытэм программаос вуоно аръёсы но азинтэмын луозы.Кемалась ик ӧвӧл «Огъя Россия» партилэн праймеризэз ортчиз. Тросаз улосъёсын 17 процентэз бырйисьёс отчы пыриськизы ке, нош Удмуртиын - 6 процентэз гинэ, Иж городын - чылкак 2 процент. Со малпаськонэ уськытэ. Озьыен, матысь дыре Кун Кенешын бадӟым воштӥськонъёс ортчытыны кулэ.  Валентина Емельянова Туспуктэм: udmurt.er.ru     